KR vann mikilvægan sigur á Stjörnunni þegar liðin mættust í Vesturbænum í úrvalsdeild karla í körfubolta í gærkvöld. Leikstjórnandi KR-inga segir að mikið leikjaálag framkalli miklar sveiflur hjá liðunum í deildinni.
Íslandsmeistarar KR voru funheitir í fyrri hálfleik og hittu afar vel fyrir utan þriggja stiga línuna. KR-ingar voru sextán stigum yfir í leikhléi en Stjörnumenn komu af krafti inní þriðja leikhluta og minnkuðu muninn niður í þrjú stig fyrir lokafjórðunginn. Þar spiluðu heimamenn betur og unnu að lokum með níu stiga mun, 100-91. Tyler Sabin var stigahæstur hjá KR með tuttugu stig og þá átti Matthías Orri Sigurðarson góðan leik með 12 stig og 7 stoðsendingar. Hlynur Bæringsson var atkvæðamestur Stjörnumanna 18 stig og 11 fráköst. KR fór með sigrinum upp í 4. sæti með 12 stig en Stjarnan er í þriðja sæti með 14 stig. Höttur vann sinn þriðja leik í röð með sex stiga sigri á Haukum á Egilsstöðum og Tindastóll vann góðan sigur á Grindavík á Sauðárkróki, 88-81. Fyrir utan Keflavík sem hefur unnið sjö af átta leikjum sínum hafa verið miklar sveiflur hjá liðum í deildinni á milli leikja. Matthías Orri, leikstjórnandi KR-inga, segir mikið leikjaálag vegna frestana hluta af útskýringunni.
Þarna var rætt við Matthías Orra Sigurðarson, leikmann KR í Dóminosdeild karla.
Keppni heldur áfram á HM í skíðaskotfimi í Slóveníu í dag. RÚV sýnir beint frá 10 kílómetra sprettgöngu karla þar sem búist er við spennandi keppni. Útsending hefst á RÚV klukkan 13:30.
KR vann Stjörnuna í úrvalsdeild karla í körfubolta í gærkvöld. Mikið leikjaálag veldur því að meiri sveiflur eru hjá liðum á milli leikja en áður, segir leikstjórnandi KR-inga. 